|  |
| --- |
| **ÜGYMENET LEÍRÁS**  **IGAZGATÁSI IRODA**  **SZOCIÁLIS ÉS INTÉZMÉNYI IGAZGATÁSI CSOPORT** |

|  |  |  |  |  |
| --- | --- | --- | --- | --- |
| **Lakhatási támogatás** | A Képviselő-testület lakhatási támogatás formájában települési támogatást állapít meg a szociálisan rászorult személyeknek az általuk lakott gyáli lakás rendszeres fenntartási költségeinek viseléséhez.  Lakhatási támogatásra az a kérelmező jogosult, akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 120%-át, egyedül élő esetén a 250%-át, feltéve, hogy a lakásfenntartás elismert költsége eléri vagy meghaladja a háztartás havi összjövedelmének 25%-át.  A lakásfenntartás elismert költségeként figyelembe vehető kiadások a gáz-, áram-, víz és csatornahasználati, szemétszállítási és fűtési díj költsége.  Az elismert lakásfenntartási költséget a kérelem beadását megelőző egy nyári (június, július, augusztus) és egy téli (december, január, február) számlájának átlaga alapján kell megállapítani. A kiadásokat számlákkal kell igazolni.  A lakhatási támogatás mértéke havi 3.500,-Ft.  A lakhatási támogatás ugyanazon lakás esetén csak egy jogosult részére állapítható meg.  A lakhatási támogatásra való jogosultság a kérelem benyújtásának hónapjának első napjától egy év időtartamra kerül megállapításra.  A lakhatási támogatást és annak folyósítását meg kell szüntetni:   1. ha a kérelmező lakcíme a támogatás folyósítása alatt megváltozik, vagy a kérelmező elhalálozott, vagy 2. ha a kérelmező, valamint a háztartásában élő személyek jövedelmi viszonyaiban – e támogatásra irányadó, jövedelemhatárt érintő – változás következik be,   a változás hónapját követő hónaptól.  **Nyomtatvány:** a kitölthető nyomtatvány elérhető a [www.gyal.hu](http://www.gyal.hu) honlapon, a letölthető dokumentumok gyors linken.  **Ügyintézési határidő:** 8 nap.  **Jogorvoslat lehetősége:** ügyfél az elutasító határozat ellen Gyál Város Képviselő-testületének címzett, de a Gyáli Polgármesteri Hivatalban benyújtandó fellebbezéssel élhet. A fellebbezést a határozat közlésétől számított 15 napon belül lehet előterjeszteni. Az eljárás illetékmentes. | **Varga Patrícia**  **06-29/544-138** | 2360 Gyál  Kőrösi út  112-114.fsz.16.  *Ügyfélfogadás:*  *Hétfő:*  *12,30-15,30*  *Szerda:*  *12,30-17,45*  *Péntek:*  *8,00-12,00* | Gyál Város Önkormányzata Képviselő-testületének 6/2015. (II.27.) önkormányzati rendelete  a pénzbeli és természetben nyújtható szociális, valamint a személyes gondoskodást nyújtó ellátásokról, valamint egyes kapcsolódó rendeletek módosításáról |